Poštovani,  
  
Javljam vam se u ime firme koja se bavi  
projektovanjem i izvođenjem fotonaponskih sistema. Zainteresovani smo  
za prijavu na Javni poziv za učešće privrednih subjekata  u  
sprovođenju mera energetske sanacije porodičnih kuća i stanova na  
teritoriji opštine Dimitrovgrad, i u vezi tog poziva imamo par  
pitanja.  
  
Pitanja koja imamo u vezi Javnog poziva su sledeća:  
  
    \* Kako je neophodno da definišemo cenu za meru pod rednim brojem 9  
(Ugradnja solarnih panela i prateće instalacije za proizvodnju  
električne energije za sopstvene potrebe), na obrascu za prijavu  
(prilog 1)? Da li je neophodno da definišemo cenu za solarnu  
elektranu kapaciteta 6 kW instalisane snage solarnih panela (kao što  
je bilo u prethodnom Javnom pozivu)? Ili definišemo cenu po kW? A  
zatim da napišemo cenu i za meru tačku 9a (Izrada tehničke  
dokumentacije)?  
    \* Da li je neophodno da dostavimo dokaz da zakonskom zastupniku nije  
izrečena mera zabrane obavljanja delatnosti u prethodne dve godine?  
Kao i da li je neophodno da dostavimo da vlasnici/osnivači i zakonski  
zastupnik nisu pravosnažno osuđivani? Ili je dovoljna samo Izjava  
(prilog 2), kao jedna od dokumentacija koje su neophodne za prijavu  
na konkurs?  
  
Takođe, zamolila bih Vas ukoliko imate sledeća dokumenta da mi  
pošaljete na mejl, jer ih na sajtu Ministarstva rudarstva i  
energetike ne nalazim:  
  
    \* „Pravilnik o radu na projektu“  
    \* „Okvir za upravljanje zaštitom životne sredine i socijalnim  
uticajima projekta (ESMF)“.

Поштована,  
  
у вези одговора на питање под редним бројем 1), обавештавамо вас да је потребно да дате цену по kW инсталисане снаге.

2) Довољна је само изјава коју попуњавате, заокружујете и потписану и  
оверену печатом достављате. Није потребно да прилажете доказе о  
законским заступницима, власницима и остало...  
3) Тражена документа вам достављамо у прилогу овог мејла.  
  
За остала питања вам стојимо на располагању.  
Срдачан поздрав.  
  
С поштовањем,  
Комисија за реализацију мера енергетске ефикасности Општина  
Димитровград